b'\n_START_ARTICLE_\nBudisti\xc4\x8dna kongregacija Dharmaling\n_START_PARAGRAPH_\nBudisti\xc4\x8dna kongregacija Dharmaling je budisti\xc4\x8dna organizacija, ve\xc4\x8dinoma aktivna na Zahodu. Predstojnik organizacije, Lama Shenphen Rinpo\xc4\x8de, ki sledi Gelug tradiciji, je uradno priznan Tulku v tibetanski skupnosti, in ima nesekta\xc5\xa1ki (Rime) pristop. U\xc4\x8denja Dharmalinga so tradicionalna, vendar prilagojena tako, da so dostopna zahodnjakom in njihovemu \xc5\xbeivljenju. Reden program u\xc4\x8denj poteka v treh razli\xc4\x8dnih dr\xc5\xbeavah in bolj periodi\xc4\x8dna u\xc4\x8denja v drugih dr\xc5\xbeavah, kjer obstajajo \xc5\xa1tudijske skupine. Vsako leto se prav tako organizirajo umiki in seminarji. Dharmaling je tudi aktiven na humanitarnih podro\xc4\x8djih, preko neprofitne organizacije Amchi, ki je bila ustanovljena leta 1989. Dharmaling je registrirana verska skupnost pri Uradu Vlade RS za verske skupnosti._NEWLINE_Budisti\xc4\x8dna kongregacija Dharmaling je tudi podpisnica sporazuma z Republiko Slovenijo, in je kot tak\xc5\xa1na 6. verska skupnost, ki je podpisala tak\xc5\xa1en sporazum v Sloveniji (po \xc5\xa1tirih kr\xc5\xa1\xc4\x8danskih in muslimanski skupnosti).\n_START_SECTION_\nZa\xc4\x8detek\n_START_PARAGRAPH_\nObstoj Dharmalinga je odvisen od dejavnosti njegovega predstojnika v osebi Lame Shenphena Rinpo\xc4\x8deja, in od interesa, ustvarjenega s strani budistov ali zainteresiranih posameznikov v raznih dr\xc5\xbeavah. Za bolj\xc5\xa1i odgovor na njihove potrebe in zahteve je bila ustanovljena organizacija. Sprva kot neprofitna organizacija je Dharmaling za\xc4\x8del s svojimi aktivnostmi v Franciji in \xc5\xa0paniji, in se potem preselil v Slovenijo, kjer se je vkoreninil in raz\xc5\xa1iril. Sedaj Dharmaling obstaja kot registrirana verska skupnost v Sloveniji in na Mad\xc5\xbearskem, in kot neprofitna organizacija v Avstriji in Rusiji. Obstaja \xc5\xa1e ve\xc4\x8d skupin poleg teh glavnih vej, le-te so organizirane bolj kot \xc5\xa1tudijske skupine, in redno organizirajo obiske Lame Shenphena Rinpo\xc4\x8deja. Lama Shenphen Rinpo\xc4\x8de pou\xc4\x8duje reden program v Sloveniji, Avstriji in na Mad\xc5\xbearskem, slede\xc4\x8d tradicionalnim tekstom kot so npr.: \xc2\xbb37 praks Bodisatve\xc2\xab,\xc2\xa0\xc2\xbbLam Rim\xc2\xab, \xc2\xbbKolo ostrih oro\xc5\xbeij\xc2\xab, \xc2\xbbSr\xc4\x8dna sutra\xc2\xab,\xc2\xa0\xc2\xbbLobd\xc5\xbeong\xc2\xab, \xe2\x80\xa6\xe2\x80\x93 vendar podaja u\xc4\x8denja tudi o bolj splo\xc5\xa1nih temah, da bi poudaril razumevanje nekaterih konceptov in predstavil primerne na\xc4\x8dine za prakticiranje le-teh v vsakdanjem \xc5\xbeivljenju. Med tak\xc5\xa1nimi temami so: \xc2\xabMir in Praznina\xc2\xab, \xc2\xbbKako ravnati s \xc4\x8dustvi\xc2\xab, \xc2\xbbVstop na Pot Vad\xc5\xberajane\xc2\xab, \xc2\xbbPraksa Bodi\xc4\x8dite v vsakodnevnem \xc5\xbeivljenju\xc2\xab, \xe2\x80\xa6\n_START_SECTION_\n\xc5\xa0iritev\n_START_PARAGRAPH_\nPotem, ko se je Dharmaling vkoreninil v Sloveniji, se registriral pri dr\xc5\xbeavi kot verska skupnost, je hitro postal najhitreje rasto\xc4\x8da verska skupnost v tej dr\xc5\xbeavi. Sociologi so postali zelo zainteresirani v to gibanje in si za\xc4\x8deli skupnost pobli\xc5\xbeje ogledovati. Dandanes se je ta \xc5\xa1tudija razvila v sodelovanje in Lama Shenphen Rinpo\xc4\x8de je redno vabljen v osnovne \xc5\xa1ole, srednje \xc5\xa1ole in na univerzo, da bi predstavil budizem in odgovoril na razli\xc4\x8dna vpra\xc5\xa1anja. Ko se je Dharmaling raz\xc5\xa1iril v Sloveniji, se je tudi registriral kot verska skupnost na Mad\xc5\xbearskem, kjer je, kot bolj strukturiran, potekal reden program u\xc4\x8denj in praks. Da bi odgovoril na potrebe in zahteve razli\xc4\x8dnih praktikantov in rednih obiskovalcev, je Dharmaling lo\xc4\x8dil svoje aktivnosti med kongregacijo ter zavodom, ki se bolj posve\xc4\x8da vsem organizacijskim in finan\xc4\x8dnim zadevam. Kratek \xc4\x8das potem se je kupila hi\xc5\xa1a v Ljubljani in postala prvi posve\xc4\x8deni budisti\xc4\x8dni tempelj v Sloveniji. Dharmaling je tudi najel stanovanje na Mad\xc5\xbearskem, kar je omogo\xc4\x8dilo postavitev manj\xc5\xa1ega templja in gostovanje rednih dejavnosti in praks za lokalno skupnost.\n_START_SECTION_\nDuhovni u\xc4\x8ditelji in linija\n_START_PARAGRAPH_\n1.   Lama Shenphen Rinpo\xc4\x8de_NEWLINE_Glavni u\xc4\x8ditelj in duhovni direktor organizacije, Lama Shenphen Rinpo\xc4\x8de, se je rodil leta 1969 v Franciji. Lama Shenphen se je formalno vklju\xc4\x8dil v budizem pri 16. letih, ko je vzel zato\xc4\x8di\xc5\xa1\xc4\x8de, postal menih in vstopil v samostan Nalanda. Leta 1990, pri 21. letih, je Rinpo\xc4\x8de vzel polno meni\xc5\xa1ko posvetitev z Njegovo svetostjo Dalajlamo v Daramsali. Rinpo\xc4\x8de je Tulku Lame Genduna Rabgyea iz samostana Kharnang (Kham)._NEWLINE_2.   Obiskujo\xc4\x8di u\xc4\x8ditelji_NEWLINE_Dharmaling si prizadeva vabiti u\xc4\x8ditelje razli\xc4\x8dnih linij budizma. Ge\xc5\xa1eji in Lame so redno vabljeni za nekaj dni ali nekaj mesecev. Kot obiskujo\xc4\x8de u\xc4\x8ditelje je Dharmaling lahko sprejel Ge\xc5\xa1eja Khedrupa, ki je Larampa Ge\xc5\xa1e iz samostana Sera-Jhe, in Tulkuja Gyatsa, ki je Rinpo\xc4\x8de iz Khama (Tibet)._NEWLINE_3.   Linija_NEWLINE_Glavna transmisija u\xc4\x8denj in praks prihaja iz Gelugpa tradicije, vendar tudi iz Njingma in Kagju \xc5\xa1ol. Po nasvetih Lame Shenphena Rinpo\xc4\x8deja, in da praktikanti ne bi bili izpostavljeni zmedi, glavne prakse sledijo bolj Gelugpa. Bolj napredni praktikanti lahko sledijo tekstom iz drugih tradicij. U\xc4\x8denja se podajajo v skladu s tradicijami \xc5\xa1tirih razli\xc4\x8dnih \xc5\xa1ol budizma (Gelug, Sakja, Kagju, Njingma), odvisno od vrste prejete transmisije. Lama Shenphen Rinpo\xc4\x8de kot svoje glavne u\xc4\x8ditelje navaja Gomo Tulkuja, Lamo Zopo Rinpo\xc4\x8deja, Kensur Rinpo\xc4\x8deja Ge\xc5\xa1e Tekchoga, Njegovo svetost Dalajlamo in Lamo Gendunea Rinpo\xc4\x8deja.\n_START_SECTION_\nSangha\n_START_PARAGRAPH_\nDharmaling Sangho sestavlja tradicionalno posve\xc4\x8dena Sangha \xe2\x80\x93 z menihi in nunami razli\xc4\x8dnih stopenj redovni\xc5\xa1tva, od Rabd\xc5\xbeung do Gelong \xe2\x80\x93 vendar po \xc5\xa1irini zajema tudi skupnost lai\xc4\x8dnih praktikantov v razli\xc4\x8dnih dr\xc5\xbeavah.\n_START_SECTION_\nDejavnosti in financiranje\n_START_PARAGRAPH_\n1.   Program aktivnosti_NEWLINE_Program Dharmalinga sestavljajo redna u\xc4\x8denja na podlagi tradicionalnih u\xc4\x8denj in bolj splo\xc5\xa1na predavanja. Rinpo\xc4\x8de primerno \xc4\x8dasu in prostoru izbere slediti seriji u\xc4\x8denj, v\xc4\x8dasih po ve\xc4\x8d mesecev na specifi\xc4\x8den tekst, ali podati govor na specifi\xc4\x8dno temo. Ko Rinpo\xc4\x8de vidi, da so bile osnove razumljene in da se redna praksa izvaja, poda iniciacije osnovnih bo\xc5\xbeanstev ali povabi druge u\xc4\x8ditelje, da jih podajo. Besedilo prakse je prevedeno v doma\xc4\x8di jezik dr\xc5\xbeave, in je obrazlo\xc5\xbeeno._NEWLINE_2.   Prakse_NEWLINE_V tej organizaciji se organizirajo razli\xc4\x8dne prakse in obredi. Od rednih javnih praks, odprtih za vse, od meditacije osredoto\xc4\x8danja do analiti\xc4\x8dnih meditativnih praks, rednih praks nekaterih Bud \xe2\x80\x93 slede\xc4\x8d tradicionalnim tekstom, prevedenih v doma\xc4\x8di jezik dr\xc5\xbeave \xe2\x80\x93 do bolj izdelanih obredov, v\xc4\x8dasih na pro\xc5\xa1njo za osebo, ki se soo\xc4\x8da s problemi, za bolne ali preminule._NEWLINE_3.   Zdravljenja_NEWLINE_Kot prepoznan zdravilec z rokami je Lama Shenphen Rinpo\xc4\x8de v mnogih dr\xc5\xbeavah pogosto napro\xc5\xa1en, da s svojimi sposobnostmi pomaga in zdravi razli\xc4\x8dne bolezni s svojimi rokami. Lama Shenphen Rinpo\xc4\x8de zdru\xc5\xbeuje svoje zdravilne sposobnosti z razumevanjem problemov in njihovega re\xc5\xa1evanja v skladu z budisti\xc4\x8dnimi u\xc4\x8denji. Napro\xc5\xa1en je tudi zaradi svojih prerokovalnih sposobnosti in po potrebi izvede \xc2\xbbMo\xc2\xab._NEWLINE_4.   Humanitarne dejavnosti_NEWLINE_Organizacija je bila u\xc4\x8dinkovita tudi preko Amchi, neprofitne organizacije in od leta 1989 sistema sponzoriranja, ki danes v Tibetu, Nepalu in Indiji sponzorira preko 60 otrok in odraslih. Amchi je zelo selektiven in pozoren na to, da sprejme le kandidate, ki so potrebni pomo\xc4\x8di, in za katere je mogo\xc4\x8de nadzirati porabo sponzorskih sredstev. Amchi je dejaven tudi  v Rusiji, Sloveniji in Tibetu, kjer se je udejstvoval v razli\xc4\x8dnih projektih na podro\xc4\x8dju zdravstva in izobra\xc5\xbeevanja. Financiralo se je dispanzer, tu\xc5\xa1e, redna pomo\xc4\x8d z oblekami in zdravili se nudi siroti\xc5\xa1nici in bolni\xc5\xa1nici v Rusiji, in v Sloveniji je Amchi aktiven pri zbiranju in distribuciji razli\xc4\x8dnih predmetov kot so mila, obleke\xe2\x80\xa6_NEWLINE_5.   Financiranje_NEWLINE_Dharmaling je ena redkih organizacij, kjer so vse aktivnosti osnovane na podlagi donacij. Vsa u\xc4\x8denja, prakse, iniciacije, so prosta pla\xc4\x8dila. V primeru organiziranja seminarja na drugi lokaciji se zaprosi za pla\xc4\x8dilo, ki krije organizacijske in bivalne stro\xc5\xa1ke. \xc4\x8clane se spodbuja, da postanejo odgovorni in da razumejo potrebo po finan\xc4\x8dni udele\xc5\xbebi pri podpiranju obstoja in projektov  organizacije in budizma na sploh.'